Irminsul

Ne Irminsul waas in dät fröie Middeloaler n wichtich Hillichdum fon do Saksen, n Foulk uut dät Noude fon Düütsklound. 

Weer do oolde Steeden fon een Irminsul weeren kon nit seküür fääststaald wäide, da neen uursprunkelke Boomstamme uut ju Tied bewoard bleeuwen sunt. Ju Irminsul is kuut ärwäänd in do Annales regni Francorum un in ju Gesta Hammaburgensis ecclesiae pontificum. In disse Bouken wäd ju Irminsul beskrieuwen as n grooten Boomstam, weerfon do Saksen kwieden dät disse Stam ju Waareld unnerstöänd. Uur ju oolde Steeden weer ju Irminsul fröier stuude rakt et bloot Theorien. As muugelke Steeden wäide dät Täärp Eresburg, do Externsteine, un dät Täärp Irmenseul naamd.

Ju Irminsul is juust as ju Yggdrasil n mythologisken Waareldboom.

Ju Irminsul wuude truch Korl dän Groote in sien Kriech juun do Saksen in dät Jier 772 fernäild.

Kategorie:Heedendum